Aderyn a rhywogaeth o adar yw **Chwarddwr swynol** (sy'n enw gwrywaidd; enw lluosog: chwarddwyr swynol) a adnabyddir hefyd gyda'i enw gwyddonol ***Garrulax canorus***; yr enw Saesneg arno yw *Hwamei (melodious laughing thrush)*. Mae'n perthyn i deulu'r Preblynnod (Lladin: *Timaliidae*) sydd yn urdd y *Passeriformes*.

Talfyrir yr enw Lladin yn aml yn *G. canorus*, sef enw'r rhywogaeth.

Aderyn 'passerine' (urdd mawr yr adar sy'n clwydo) o ddwyrain Asia yn y teulu *Leiothrichidae* yw'r hwamei Tsieineaidd neu'r chwarddwr swynol (*Garrulax canorus*). Daw'r enw "hwamei" o'r Tsieinëeg 画眉 (*huà-méi*) yn golygu "aeliau wedi'u paentio" gan gyfeirio at y marcio nodedig o amgylch llygaid yr aderyn. Mae'r aderyn sy'n cael ei gadw mewn cawell yn aml oherwydd ei gân ddeniadol.

Disgrifiad
----------

Mae'n 21 i 25 cm o hyd gydag adenydd llydan, crwn a chynffon siâp gwyntyll. Mae'r plu yn goch-frown yn bennaf gyda rhediadau tywyll ar y coryn, y cefn a'r gwddf. Mae cylch gwyn o amgylch y llygad sy'n ymestyn am yn ôl fel streipen wen. Mae'r pig a'r traed yn felynaidd. Mae adar Ynys Hainan (*L. c. owstoni*) yn oleuach odditano ac yn fwy o liw olewydd uwchben. Mae hwamei Taiwan yn fwy llwydaidd ac yn fwy rhesog ac nid oes ganddo'r marciau gwyn ar y pen. Mae'r gân yn chwibaniad swnllyd, clir, amrywiol gydag ailadrodd rheolaidd gydag efelychiadau o adar eraill. .

Dosbarthiad a chynefin
----------------------

Ceir yr isrywogaeth enwebedig *canorus* ar draws de-ddwyrain a chanolbarth Tsieina ac yng ngogledd a chanol Fietnam a Laos. Ceir yr hil *G. c. owstoni* ar Hainan.

Mae *canorus* wedi'i gyflwyno i Taiwan, Singapôr, Japan a Hawaii. Fe'i cyflwynwyd i Ynysoedd Hawaii yn gynnar yn yr 20fed ganrif ac mae bellach i'w gael mewn coedwigoedd brodorol a chynefinoedd mwy artiffisial. Mae'n gyffredin ar Kauai, Maui ac Ynys Hawaii ond yn llai felly ar Oahu a Molokai.

Mae'r aderyn yn byw mewn prysgdir, coetir agored, coedwig eilaidd, parciau a gerddi hyd at 1800 metr uwchben lefel y môr. Mae'n gyffredin mewn llawer o'i amrediad ac nid yw'n cael ei ystyried yn rhywogaeth dan fygythiad.

Ymddygiad
---------

Aderyn swil yw hwn ac yn anodd iawn felly ei weld. Mae fel arfer yn bwydo ar y ddaear ymhlith dail, yn chwilota am bryfed a ffrwythau. Fe'i gwelir fel arfer mewn parau neu mewn grwpiau bach.

Mae'r tymor bridio yn para o fis Mai i fis Gorffennaf. Mae'r nyth mawr siâp cwpan yn cael ei adeiladu hyd at ddau fedr uwchben y ddaear mewn coeden neu lwyn neu ymhlith isdyfiant. Mae dwy i bump o wyau glas neu laswyrdd yn cael eu dodwy.

Genws
-----

Mae'r chwarddwr swynol yn perthyn i'r genws *Garrulax* yn nheulu'r Preblynnod (Lladin: *Timaliidae*). Dyma aelodau eraill y genws:

*Rhestr Wicidata:* 

Diweddarwch y rhestr nawr | WQS | Chwiliwch am ddelweddau

  


| rhywogaeth | enw tacson | delwedd |
| --- | --- | --- |
| Chwarddwr cribwyn | Garrulax leucolophus |  |
|
| Chwarddwr talcengoch | Garrulax rufifrons |  |
|
| Chwarddwr torchog bach | Garrulax monileger |  |

Diwedd y rhestr a gynhyrchwyd yn otomatig o Wicidata.

Gweler hefyd
------------

* Rhestr Goch yr IUCN

Cyfeiriadau
-----------

1. ↑  Archifwyd 2004-06-10 yn y Peiriant Wayback. Gwefan Cymdeithas Edward Llwyd; adalwyd 30 Medi 2016.
2. ↑  Gwefan Avibase; adalwyd 3 Hydref 2016.

 *Safonwyd yr enw* **Chwarddwr swynol** *gan un o brosiectau. Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran *Bywiadur*, a chyfrannwch er mwyn datblygu'r erthygl hon ymhellach.*